CELEX: 62014FN0077
Language: da
Date: 2014-08-07 00:00:00
Title: Sag F-77/14: Sag anlagt den 7. august 2014 — ZZ mod Rådet

10.11.2014   
            
            
               DA
            
            
               Den Europæiske Unions Tidende
            
            
               C 395/68
            
         
      Sag anlagt den 7. august 2014 — ZZ mod Rådet
      (Sag F-77/14)
      (2014/C 395/84)
      Processprog: fransk
      
         Parter
      
      
         Sagsøger: ZZ (ved advokat S. Pappas)
      
         Sagsøgt: Rådet for Den Europæiske Union
      
         Søgsmålets genstand og beskrivelse af tvisten
      
      Det fastslås, at artikel 8 i bilag VII til tjenestemandsvedtægten, som ændret ved artikel 1, nr. 67), i forordning nr. 1023/2013, ikke finder anvendelse, for så vidt som der heri etableres en forbindelse mellem tildelingen af de ydelser, der er fastsat i denne artikel, og status som bosat i udlandet, og annullation af de almindelige gennemførelsesbestemmelser vedrørende rejseudgifter fra tjenestestedet til hjemstedet, som blev vedtaget af Rådet den 1. januar 2014 og hvori foretages den samme forbindelse
      
         Sagsøgerens påstande
      
      
                  —
               
               
                  Det fastslås, at i henhold til artikel 277 TEUF bør artikel 1, nr. 67), i forordning nr. 1023/2013 ikke finde anvendelse, for så vidt som denne artikel forbinder godtgørelsen af de årlige rejseudgifter, der er fastsat i artikel 7 i bilag VII til vedtægten, med status som bosat i udlandet.
               
            
                  —
               
               
                  Annullation af artikel 1 i de almindelige gennemførelsesbestemmelser af 1. januar 2014, for så vidt som denne artikel forbinder godtgørelsen af de årlige rejseudgifter, der er fastsat i artikel 7 i bilag VII til vedtægten, med status som bosat i udlandet.
               
            
                  —
               
               
                  Rådet for Den Europæiske Union tilpligtes at betale sagens omkostninger.